Megölték Damu Roland utódját
Várnagy Előd, a Jóban rosszban egyik alap karaktere tegnap este elbúcsúzott a sorozattól. Szikszai Rémusz másfél évig formálta meg a mindenre képes maffiózót.
Újabb alap szereplő búcsúzott a Jóban Rosszban stábjától. Csillagkút történetének egyik legsötétebb alakja, Várnagy Előd hosszú évek után végre minden tettéért megfizetett. A sorozat írói nem bízták a véletlenre a karakter sorsát, bebetonozott lábbal dobták a Dunába Várnagyot a tegnap esti epizódban.

„Nagyon különleges forgatás volt. Mindig is szerettem az akciódúsabb jeleneteket, de természetesen így, hogy az utolsóról van szó, még emlékezetesebb marad. Iszonyatos hidegben, több órán át forgattunk a Hajógyári Szigeten. Rettenetesen élethűre sikerült a történet szerinti betontömb, úgyhogy kíváncsi vagyok, hogy a képernyőn hogy néz ki majd a halálom.” – mondta a karaktert megformáló Szikszai Rémusz. A színész azt is elárulta, hogy megszerette a csapatot, így természetesen sajnálja, hogy így alakult Előd sorsa.

Mint ismeretes, korábban Damu Roland játszotta Várnagy Elődöt, tőle vette át a szerepet a most távozó kollégája.
Szórakozás